Title: I
Author: MPSVaR

Príloha

Výňatok opatrení zameraných na riešenie nerovnováhy na regionálnych trhoch práce z návrhu Národného akčného plánu zamestnanosti na roky 2002 a 2003

I. pilier  - Zlepšenie zamestnateľnosti
Opatrenie č. 1

Rok 2002

Pokračovať v reforme školského systému a zabezpečiť úzku spoluprácu školského systému a sféry zamestnávateľov pri príprave učebných plánov, učebných osnov a plánov praktickej prípravy v stredných školách tak, aby rozsah a štruktúra vzdelávania zodpovedala vzdelanostným požiadavkám pracovných miest.

1.1.	Reštrukturalizovať stredné odborné školstvo a sústavnú prípravu na povolanie v súlade s procesom štrukturálnych  zmien v hospodárstve postupnou úpravou siete stredných odborných škôl a siete stredných odborných učilíšť a zavádzaním novokoncipovanej strednej odbornej školy do siete stredných škôl. Reštrukturalizáciu vykonať systémovými zmenami na základe prijatých strategických a koncepčných dokumentov jednotlivých hospodárskych rezortov s osobitným prihliadnutím na regionálny rozvoj a budovanie priemyselných parkov spracovať v roku 2002 do siete stredných škôl v SR pre školský rok 2003/2004.
1.3.	V rámci „Štandardu stredoškolského vzdelávania a výchovy“ ako základného vzdelávacieho programu stredoškolského odborného vzdelávania zväčšiť priestor pre vytváranie a dotváranie vlastných vzdelávacích programov samotnými školami za účasti sociálnych partnerov a iných subjektov.
1.8.	V spolupráci s Národným úradom práce zintenzívniť preventívne poradenstvo prostredníctvom informačno-poradenských stredísk pri krajských úradoch práce.
1.9.	Intenzívnejšie využívať burzy a trhy informácií o voľbe povolania ako aj zdokonaliť a rozšíriť poradensko-počítačový program „Sprievodca svetom povolaní“ na čo najväčší počet žiakov posledných ročníkov základných a stredných škôl.

Nositelia úloh:
Gestor: MŠ SR 
Spolupráca: MPSVR SR, MH SR, MP SR, MVRR SR, MDPT SR, MF SR, KÚ, samosprávne kraje, AZZZ SR, KOZ SR, SŽK, SOPK, školy, NÚP
Spôsob realizácie: návrhom príslušných právnych predpisov, systémovými opatreniami, realizáciou programov a projektov

Rok 2003

Zintenzívniť spoluprácu inštitúcií trhu práce so školami a odbormi školstva, mládeže a telesnej kultúry krajských úradov a so samosprávnymi krajmi s cieľom zabezpečiť vzájomnú informovanosť o zmenách a aktuálnych potrebách trhu práce v príslušnom regióne, ako aj o možnostiach zabezpečenia prípravy na požadované profesie.

1.12.	Uskutočniť analýzu uplatňovania absolventov škôl na trhu práce a na jej základe realizovať inováciu, resp. redukciu študijných odborov.
1.13.	Zabezpečiť postupné zvyšovanie podielu populácie zo stredoškolským vzdelaním a s vysokoškolským vzdelaním s cieľom priblížiť sa v tejto oblasti k úrovni dosiahnutej v štátoch EÚ.

Nositelia úloh:
Gestor: MŠ SR
Spolupráca: MPSVR SR, MH SR, MP SR, MVRR SR, MDPT SR, MF SR, KÚ, samosprávne kraje, AZZZ SR, KOZ SR, SŽK, SOPK,  NÚP 

I. pilier – Zlepšenie zamestnateľnosti
Opatrenie č. 2

Rok 2002

Na základe schválených Princípov transformácie stredných odborných učilíšť v prospech ich prepojenia na podnikovú sféru hospodárstva vo vzťahu k reforme verejnej správy a v súlade s harmonogramom transformačného procesu vykonať postupnú transformáciu stredných odborných učilíšť tak, aby sa posilnilo prepojenie medzi strednými odbornými učilišťami a jednotlivými podnikmi.

2.3.	Konštituovať nové orgány pre oblasť obsahu a podpory inovácií v odbornom vzdelávaní stredných odborných škôl a stredných odborných učilíšť tak, aby učebné osnovy týchto škôl umožňovali pružne reagovať na zmenené požiadavky trhu práce na kvalifikáciu.
2.4.	Realizovať odborné poradenstvo pre obsah a inováciu v odbornom vzdelávaní prostredníctvom odborných komisií pre odborné vzdelávanie v stredných odborných školách a v stredných odborných učilištiach s osobitným zreteľom na účasť sociálnych partnerov a spoločenských partnerov.

Nositelia úloh:
Gestor: MŠ SR
Spolupráca: AZZZ SR, KOZ SR, MH SR, MDPT SR, MVRR SR, MK SR, MP SR, samosprávne kraje

Rok 2003

V spolupráci so zamestnávateľskou sférou a odbornými komisiami pre odborné vzdelávanie v SR analyzovať sústavu súčasných študijných a učebných odborov s prihliadnutím na aktuálnosť ich obsahu a rozsahu vzdelávania. Na základe analýzy uskutočniť inováciu, resp. redukciu odborov a ich odborných zameraní.

2.5.	Zabezpečiť aktívny vstup sociálnych partnerov do procesu prípravy mládeže na povolanie, osobitne do obsahu  a inovácie odborného vzdelávania.
2.7.	Požadovať predkladanie strategických zámerov  jednotlivých rezortov v oblasti potrieb zamestnancov v súlade s aktuálnym populačným vývojom.

Nositelia úloh:
Gestor: MŠ SR
Spolupráca: MH SR, MPSVR SR, MVRR SR, MDPT SR, MP SR, MF SR, KÚ, samosprávne kraje, AZZZ SR, KOZ SR, SŽK, SOPK, SPPK, NÚP

I. pilier – Zlepšenie zamestnateľnosti
Opatrenie č. 5

Rok 2002 a 2003

	Vypracovať a realizovať rekvalifikačné programy na zabezpečenie prepojenia medzi požiadavkami trhu a kvalifikačnou štruktúrou evidovaných nezamestnaných a rekvalifikačné programy zamerané na uľahčenie začlenenia do pracovného života absolventov škôl, mladistvých a dlhodobo nezamestnaných.

5.1.	Vypracovať účinný monitorovací systém, ktorý bude obsahovať sledovanie určených špeciálnych ukazovateľov o požiadavkách zamestnávateľov na kvalifikáciu, o kvalifikačnej štruktúre evidovaných nezamestnaných v okrese, v regióne a uplatňovať ho najneskôr od roku 2003.
5.3.	Na základe monitoringu podporovať cielené rekvalifikácie a súčasne využiť monitoring v rámci spolupráce so zriaďovateľmi stredných a vysokých škôl pri navrhovaní nových učebných a študijných odborov, vrátane učebných osnov.
5.4.	Realizovať rekvalifikačné programy, ktoré uľahčia prispôsobiť pracovnú silu zmenám štruktúry zamestnanosti a vzniku novej zamestnanosti súvisiacej so vstupom nových zahraničných investorov a rozvojom ekonomiky v regióne (v podnikateľskej sfére, v oblasti služieb a ochrany životného prostredia).
5.8.	Rekvalifikačné programy pre nezamestnaných z hľadiska obsahu pripravovať v súčinnosti so zamestnávateľskými subjektami a ich potrebami v príslušných regiónoch; podporovať cielené rekvalifikácie s následnou možnosťou zamestnať účastníka rekvalifikačného kurzu.
5.9.	Zaviesť systém vyhodnocovania efektívnosti rekvalifikačných programov na základe následnej zamestnateľnosti účastníkov rekvalifikácie, ich zotrvania v pracovnom pomere a uplatniteľnosti získaných poznatkov a zručností podľa cieľových skupín.
5.10.	Realizovať programy dlhodobej rekvalifikácie pre 30. tis. evidovaných nezamestnaných ročne.

Nositelia úloh:
Gestor: NÚP, RSZP Levoča, IPR Bratislava
Spolupráca: MŠ SR, MPSVR SR, MH SR, MVRR SR, MP SR, MDPT SR, AZZZ SR, KOZ SR, ZMOS, MŽP SR, KÚ, samosprávne kraje, SOPK, SPPK, SŽZ, SŽK, VÚPSVR, rekvalifikačné zariadenia
Spôsob realizácie: systémové opatrenia, návrh príslušných právnych predpisov, programy, projekty

I. pilier – Zlepšenie zamestnateľnosti
Opatrenie č. 6

Rok 2002

	Zvýšiť počet evidovaných nezamestnaných zapojených do aktívnej politiky trhu práce. V rámci aktívnej politiky trhu práce zvyšovať význam programov, projektov a nástrojov zameraných na rozvoj zamestnateľnosti, aktivizáciu a motiváciu nezamestnaných. Zvyšovať podiel finančných prostriedkov vynaložených na rozvoj zamestnateľnosti z celkového objemu prostriedkov na aktívnu politiku trhu práce.

6.1.	Podiel nezamestnaných, umiestnených do programov aktívnej politiky trhu práce  zvýšiť na 20% a viac z celkového počtu nezamestnaných, najmä v regiónoch s vysokou mierou nezamestnanosti.
6.2.	Zvýšiť mieru účasti sociálnych partnerov na realizácii programov aktívnej politiky trhu práce, hodnotení ich účinnosti a výsledkov a na prijímaní nových opatrení.

Nositelia úloh:
Gestor: NÚP
Spolupráca: MPSVR, MŠ SR, AZZZ SR, KOZ SR, samosprávne kraje, KÚ
Spôsob realizácie: systémové a organizačné opatrenia

Rok 2003

		Ďalej posilňovať rolu a mieru účasti sociálnych partnerov na programoch aktívnej politiky trhu práce a dodržať, alebo podľa vývoja nezamestnanosti zvýšiť podiel nezamestnaných, zúčastnených na programoch aktívnej politiky trhu práce v porovnaní s rokom 2002.

6.3.	Zvýšiť rozsah uplatňovania nástrojov aktívnej politiky trhu práce na osobitne znevýhodnené skupiny evidovaných nezamestnaných oproti roku 2002.

Nositelia úloh: 
Gestor: NÚP 
Spolupráca: MPSVR SR, MŠ SR, AZZZ SR, KOZ SR, samosprávne kraje, KÚ
Spôsob realizácie: systémové opatrenia, vzájomné vyjednávanie

I. pilier – Zlepšenie zamestnateľnosti
Opatrenie č. 7

Posilňovať záujem evidovaných nezamestnaných nájsť si zamestnanie a zotrvať v ňom. V priebehu určitej doby po nástupe do zamestnania cielene umožniť obmedzený/regulovaný príjem počas poberania dávky sociálnej pomoci resp. podpory v nezamestnanosti.

Rok 2002

7.1.	Vypracovať návrh modelu súbehu nízkej mzdy a dávok sociálnej pomoci alebo podpory v nezamestnanosti, založený na odborných odhadoch a prepočtoch a následne ho experimentálne overiť vo vybraných regiónoch a povolaniach.
7.2.	Nadviazať a trvale udržiavať kontakt s osobami, ktoré sa experimentu zúčastnia, monitorovať ich správanie sa najmä z hľadiska udržiavania si motivácie zotrvať v zamestnaní. Monitorovať ich chovanie sa.
7.3.	V záujme posilnenia ochoty prijať aj zamestnanie na kratší pracovný čas aplikovať overenie účinnosti súbehu mzdy a dávok sociálnej pomoci alebo podpory v nezamestnanosti aj na túto formu zamestnávania, najmä žien so starostlivosťou o deti a starších ľudí. 

Nositelia úloh:
Gestor: MPSVR, MF SR, NÚP 
Spolupráca: VÚPSVR, AZZZ SR, KOZ SR, KÚ, samosprávne kraje
Spôsob realizácie: vypracovanie modelu, experimentálne overenie modelu

Rok 2003

7.5.	Vyhodnotiť výsledky experimentov navrhnutých na rok 2002.
7.6.	Navrhnúť úpravy príslušných právnych predpisov, umožňujúcich uskutočniť experimentálne overené opatrenia plošne.

Nositelia úloh: 
Gestor: MPSVR SR 
Spolupráca: MF SR, NÚP,VÚPSVR, samosprávne kraje, AZZZ SR, KOZ SR
Spôsob realizácie: systémové opatrenia, zmeny právnych predpisov

I. pilier – Zlepšenie zamestnateľnosti
Opatrenie č. 9

Rok 2002

		Spracovať plán aktivizácie Národného úradu práce v zmysle Spoločného hodnotenia priorít zamestnanosti v Slovenskej republike s určením postupu, personálnych a ostatných zdrojov na jeho realizáciu a na základe štandardov výkonov v oblasti sprostredkovania zamestnania a poradenstva.

9.5.	Realizovať začaté programy pre zamestnávanie mladých, pre individualizáciu služieb zamestnanosti a programy dohodnutých verejnoprospešných pracovných miest pre dlhodobo nezamestnaných, sledovať ich prínos pre znižovanie nezamestnanosti a priebežne prijímať opatrenia na odstraňovanie zistených disproporcií.
9.6.	Vypracovať návrh uceleného informačného systému s možnosťou prepojenia nielen územných orgánov NÚP, ale aj orgánov obcí, štátu, samosprávnych krajov, zamestnávateľov, odborov; škôl, organizácií a združení poskytujúcich informácie a služby znevýhodneným skupinám  a tento využiť na efektívnu komunikáciu vo všetkých oblastiach spolupráce. 
9.7.	Experimentálne overiť možnosť spolupráce s agentúrami podporovaného zamestnávania rizikových účastníkov trhu práce.
9.8.	Vytvoriť a zaviesť systém hodnotenia dosiahnutého pokroku v modernizácii verejných služieb zamestnanosti.

Nositelia úloh: 
Gestor: NÚP, MPSVR SR, VÚPSVR 
Spolupráca: KÚ, samosprávne kraje, AZZZ SR, KOZ SR
Spôsob realizácie: legislatívne, systémové a organizačné zmeny a opatrenia 

I. pilier – Zlepšenie zamestnateľnosti
Opatrenie č. 10

Pri zostavovaní rozpočtu NÚP a štátneho rozpočtu stanoviť výdavky na aktívnu politiku trhu práce v súlade s vývojom nezamestnanosti a zásadami EÚ o zamestnanosti.

Rok 2002

10.1.	V rámci finančných prostriedkov určených na aktívnu politiku zamestnanosti, uprednostniť regióny s najvyššou nezamestnanosťou (predovšetkým Košický a Prešovský kraj a vybrané okresy s najvyššou mierou evidovanej nezamestnanosti) s využitím programov podporujúcich zamestnanosť v týchto regiónoch.

Nositelia úloh:
Gestor: NÚP, MPSVR SR, RSZP Levoča, IPR Bratislava, MVRR SR
Spolupráca: MF SR, KÚ, samosprávne kraje, VÚPSVR, AZZZ SR, KOZ SR
Spôsob realizácie: analýza, realizácia programov a projektov a návrh príslušných právnych predpisov

Rok 2003

10.4.	V rámci finančných prostriedkov pridelených na APZ, uprednostniť regióny s najvyššou nezamestnanosťou a vybrané okresy s najvyššou mierou evidovanej nezamestnanosti s využitím programov podporujúcich zamestnanosť v týchto regiónoch.
10.5.	Monitorovať nové povolania, ktoré vznikli v dôsledku vedecko-technického pokroku a uplatňovania nových technológií. Nadväzne výsledky tohto monitorovania zohľadniť v zameraní rekvalifikácie. Uprednostniť hlavne osobitné cieľové skupiny evidovaných nezamestnaných akými sú absolventi škôl, mladiství, dlhodobo nezamestnaní a občania so zmenenou pracovnou schopnosťou a občania so zmenenou pracovnou schopnosťou s ťažším zdravotným postihnutím.
10.6.	Vybudovať efektívny manažment pre spoluprácu Národného úradu práce so zamestnávateľmi príslušného regiónu a sieť externých spolupracovníkov u významných zamestnávateľov regiónu.

Nositelia úloh:
Gestor: NÚP, MPSVR SR, RSZP Levoča, IPR Bratislava, MVRR SR
Spolupráca: MF SR, KÚ, samosprávne kraje, VÚPSVR, AZZZ SR, KOZ SR
Spôsob realizácie: analýza a návrh príslušných právnych predpisov

I. pilier – Zlepšenie zamestnateľnosti
Opatrenie č. 11

Rok 2002

	Uskutočniť analýzu súčasného stavu územnej a profesijnej mobility pracovnej sily v SR.

11.1.	Identifikovať základné príčiny a bariéry nízkej úrovne územnej a profesijnej mobility pracovnej sily.
11.2.	Na základe analýzy navrhnúť opatrenia za zvýšenie úrovne územnej a profesijnej mobility.

Nositelia úloh:
Gestor: MPSVR SR, VÚPSVR
Spolupráca: MVRR SR, MDPT SR, NÚP, samosprávne kraje, KÚ
Spôsob realizácie: analýza, opatrenia

Rok 2003

Vypracovať návrh politiky v oblasti migrácie pracovníkov SR, analyzovať migračné trendy vo vzťahu k susedným asociovaným štátom, k členským štátom EÚ a k tretím krajinám.

11.3.	Vypracovať návrh na zmenu systému udeľovania povolení na zamestnanie v smere jeho centralizácie a ročného určovania profesií (po dohode so sociálnymi partnermi), na vykonávanie ktorých je možné udeliť povolenie na zamestnanie.

11.4.	V záujme zvýšenia územnej mobility pracovnej sily, s osobitným zameraním na evidovaných nezamestnaných, preskúmať možnosti zabezpečenia dopravy do zamestnania v miestach s preukázateľne nedostatočnými dopravnými službami.

Nositelia úloh:
Gestor: MPSVR SR, VÚPSVR
Spolupráca: NÚP, MDPT SR, KÚ, samosprávne kraje, AZZZ SR, KOZ SR
Spôsob realizácie: analýza, opatrenia

II. pilier – Rozvoj podnikania
Opatrenie č. 20

Zlepšiť podmienky pre malé a stredné podnikanie.

Rok 2002

20.1.	Zabezpečiť koordináciu všetkých realizovaných programov podpory malého a stredného podnikania a ďalších nadväzujúcich programov; vytvoriť komplexný systém informácií o týchto programoch realizovaných prostredníctvom Regionálnych poradenských a informačných centier (RPIC)  a Podnikateľských a inovačných centier (BIC).
20.3.	Prostredníctvom NARMSP analyzovať podmienky pre rozvoj podnikania na miestnej a regionálnej úrovni  a nadväzne na to navrhovať nové opatrenia.
20.4.	Zvýšiť počet RPIC a BIC v regiónoch s vysokou mierou nezamestnanosti a posúdiť možnosti zlúčenia existujúcej siete RPIC/BIC a regionálnych rozvojových agentúr (RRA). 
20.5.	Realizovať nové podporné programy vyhlásené MH SR a schválené uznesením vlády SR č. 669/2001 orientované na malé a stredné podnikanie. 
20.6.	Postupne znižovať a zjednodušovať administratívne a daňové zaťaženie malého a stredného podnikania. 
20.7.	Vypracovať analýzu bariér pre malé a stredné podnikanie a na jej základe zlepšiť podmienky na rozšírenie malého a stredného podnikania ako nástroja na podporu regionálnej zamestnanosti, posilňovať motiváciu jednotlivcov na začatie podnikania a zvyšovať potrebné schopnosti, zručnosti a znalosti prostredníctvom vzdelávania. Klásť pi tom dôraz na rozvoj skrytého podnikateľského potenciálu obyvateľstva.
20.8.	Vypracovať podporné programy zamerané na rozvoj zamestnanosti v službách a v ochrane životného prostredia.

Nositelia úloh: 
Gestor: MH SR, NARMSP, MDPT SR  
Spolupráca: MVRR SR, MF SR, MP SR, MŽP SR, samosprávne kraje, SOPK, AZZZ SR, SŽK 
Spôsob realizácie: systémové i jednotlivé opatrenia, realizácia programov a projektov

Rok  2003

20.10.	Dobudovať sieť RPIC a BIC tak, aby zodpovedali potrebám jednotlivých regiónov
20.11.	Realizovať podporné programy zamerané na rozvoj zamestnanosti v službách a v ochrane životného prostredia.

Nositelia úloh: 
Gestor: MH SR, NARMSP, MDPT SR    
Spolupráca: MŠ SR, MVRR SR, MF SR, MP SR, MŽP SR, samosprávne kraje, SOPK, AZZZ SR, SŽK 
Spôsob realizácie: systémové i jednotlivé opatrenia, realizácia programov a projektov, zabezpečovanie koordinácie pri realizácií programov a projektov na medziregionálnej úrovni

II. pilier – Rozvoj podnikania
Opatrenie č. 21

Podporovať tvorbu prostredia priaznivého pre podnikateľské aktivity, pre  vstup zahraničných investícií, pre reštrukturalizáciu priemyslu a rozvoj regiónov realizáciou programu podpory rozvoja priemyselných zón a parkov.

Rok 2002

21.1.	Riešiť podporu vstupu zahraničných investícií smerujúcu k  vyrovnávaniu rozdielov v rozvoji jednotlivých regiónov uplatňovaním zákona č. 193/2001 Z. z. o podpore na zriadenie priemyselných parkov a o doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.
21.2.	Uplatňovať zákon o investičných stimuloch s cieľom zvýšiť podporu prílivu zahraničných investícií za účelom vytvárania nových pracovných miest a zabezpečenia cielenej rekvalifikácie zamestnancov. 
21.3.	V nadväznosti na zákon o investičných stimuloch vytvoriť predpoklady pre realizáciu programu podpory domácim subdodávateľom.
21.4.	Zvýšiť motiváciu investorov zamestnávať a rekvalifikovať na novo vytvorených pracovných miestach evidovaných uchádzačov o zamestnanie ťažšie umiestniteľných na trhu práce.
21.5.	Spracovať zásady podpory rozvoja bývania pre spádové oblasti, v ktorých sa predpokladá zriaďovanie strategických priemyselných zón a parkov a kde investori vytvárajú vyšší počet nových pracovných miest.
21.6.	Analyzovať podmienky pre rozvoj podnikania na miestnej a regionálnej úrovni v nadväznosti na jeho ľudský a prírodný potenciál.
21.7.	V nadväznosti na priority regionálnej politiky štátu, prednostne zamerať doterajší program rozvoja priemyslových zón a priemyselných parkov na nové projekty smerujúce do regiónov s vysokou mierou nezamestnanosti.

Nositelia úloh:
Gestor: MH SR, NARMSP 
Spolupráca: NÚP, MVRR SR, MF SR, MŽP SR, MP SR, MV SR, ÚGKK SR, samosprávne kraje 
Spôsob realizácie: systémové i jednotlivé opatrenia, realizácia programov a projektov

Rok 2003

21.10.	Vytvárať predpoklady pre rozvoj priemyselných parkov prednostne v regiónoch s vysokou mierou nezamestnanosti.

Nositelia úloh:
Gestor: MH SR, NARMSP 
Spolupráca: MVRR SR, MF SR, MŽP SR, MP SR, MV SR, ÚGKK SR, NÚP, samosprávne kraje
Spôsob realizácie: systémové i jednotlivé opatrenia, realizácia programov a projektov

II. pilier – Rozvoj podnikania
Opatrenie č. 22

Naďalej podporovať rozvoj miestnej zamestnanosti. Nadviazať na realizáciu krajských a okresných programov rozvoja zamestnanosti; využiť na tento účel predpoklady vytvorené v roku 2001.

Rok 2002

22.1.	Využiť výsledky z doterajšieho priebehu realizácie projektu obnovy živností a využiť ich v prospech celoplošného oživenia živnostenského podnikania, tak remeselného charakteru, ako aj charakteru služieb. Monitorovať priebeh celoplošného mapovania existujúcich i potenciálnych možností rozvoja živností na území SR. Na základe výsledkov monitoringu rozhodnúť o ďalšom postupe.
22.2.	Naďalej podporovať rozvoj družstevníctva, najmä vytváranie nových typov a druhov družstiev. Rozširovať zriaďovanie družstevných rozvojových centier, ktoré sú aktivátorom zriaďovania nových družstiev. Podporovať pri tom najmä netradičné zameranie predmetu činnosti družstiev, ktoré môžu vytvárať nové pracovné miesta najmä v službách, v oblasti sociálnej starostlivosti, zdravotnej starostlivosti a pod.
22.3.	Najmä pre regióny s vysokou nezamestnanosťou a ponukou špecificky vzdelanej pracovnej sily vypracovať model zriaďovania podnikov, ktorých hlavným zameraním by s využitím zahraničných skúseností bola reintegrácia dlhodobo nezamestnaných, starších občanov do pracovného procesu a rozvoj vidieckej zamestnanosti.
22.4.	Nadviazať na výsledky a závery z realizácie projektu Krajské a okresné akčné plány zamestnanosti, realizované v Banskej Bystrici, Brezne, Revúcej a Zvolene v rámci programu PHARE SPP, Priority B. Využiť najmä spracovanú metodiku vypracúvania akčných plánov zamestnanosti na rozvoj zamestnanosti na miestnej úrovni a na vytváranie miestnych partnerstiev. Podporovať rozvoj vidieckej zamestnanosti.

Nositelia úloh: 
Gestor: DÚ SR, NÚP, SŽZ,  KŽS, SZVD, Združenia a zväzy zdravotne postihnutých, 
Spolupráca: MVRR SR, MH SR, MP SR, MPSVR SR, MV SR, AZZZ SR, KOZ SR, VÚPSVR, mimovládne organizácie, SZVTS, samosprávne kraje
Spôsob realizácie: monitoring rozvoja obnovy živností, zakladanie nových družstiev a zriaďovanie družstevných centier, vypracovanie štúdie zriaďovania integračných podnikov, vypracúvanie akčných plánov zamestnanosti v iných regiónoch, vytváranie nových partnerstiev

Rok 2003

22.5.	Rozvinúť program obnovy živností po celom území SR.
22.6.	Pokračovať v zriaďovaní družstevných rozvojových centier a vo vhodných podmienkach regiónov zakladať nové družstvá.
22.7.	Vypracovať ďalšie akčné plány zamestnanosti v iných regiónoch s pomocou miestnych partnerstiev.
22.8.	Vypracovať a predložiť návrh projektu na zriadenie aspoň jedného integrovaného podniku. Posúdiť pri tom možnosť zriadenia integrovaného podniku, v ktorom by našli uplatnenie aj občania so ZPS a občania so ZPS s ŤZP.

Nositelia úloh: 
Gestor: DÚ SR, Združenia a zväzy zdravotne postihnutých, NÚP, SZVD, KŽS, SŽZ
Spolupráca: NÚP, MVRR SR, MH SR, MP SR, MPSVR SR, MV SR, AZZZ SR, KOZ SR,   VÚPSVR, mimovládne organizácie, SZVTS, samosprávne kraje
Spôsob realizácie: monitoring rozvoja obnovy živností, zakladanie nových družstiev a zriaďovanie družstevných centier, vypracovanie štúdie zriaďovania integračných podnikov, vypracovanie ďalších akčných plánov zamestnanosti v iných regiónoch s pomocou miestnych partnerstiev

III. pilier – Podpora prispôsobivosti podnikov a ich zamestnancov
Opatrenie č. 25

Roky 2002 a 2003

Posilňovať pôsobenie a spoluprácu sociálnych partnerov pri znižovaní miery nezamestnanosti.

25.1.	Trvale usilovať o spoločné riešenie problémov rozvoja zamestnanosti ako základného predpokladu hospodárskeho a sociálneho rozvoja regiónov. Za tým účelom vytvárať v samosprávnych krajoch, ale aj v menších celkoch a podľa konkrétnej situácie a potreby aj v obciach, miestne partnerstvá na podporu rozvoja zamestnanosti.
25.2.	Pri spoločných hľadaniach riešení usilovať o zbližovanie stanovísk tak, aby to nájdenie riešení problémov umožňovalo. Využiť pri tom skúsenosti, informačné aj metodické zázemie krajín EÚ aj OECD, kde sa prednosti tohto prístupu zreteľne preukázali.
25.3.	Osobitne podporovať uplatňovanie vzájomného prispôsobovania potrieb podniku i zamestnancov v záujme dosahovania čo najvyššej zamestnanosti za súčasného zabezpečovania oprávnených záujmov a práv zamestnancov a potrieb zamestnávateľov.
25.4.	Vypracovať návrh na systém rokovania medzi zástupcami zamestnávateľov a zástupcami zamestnancov o možnosti celoživotného vzdelávania zamestnancov.

Nositelia úloh: 
Gestor: AZZZ SR, KOZ SR, MPSVR SR, samosprávne kraje, KÚ 
Spolupráca: NÚP, MV SR, KOZ SR, odvetvové zväzy a regionálne orgány KOZ SR, AZZZ SR, odvetvové zväzy, združenia a regionálne orgány AZZZ SR
Spôsob realizácie: vzájomné vyjednávanie

IV. pilier – Posilnenie politík rovnakých príležitostí
Opatrenie č. 32

Roky 2002 a 2003

Realizovať vzdelávanie Rómov, s cieľom pripraviť ich na vykonávanie funkcie terénneho sociálneho pracovníka pre prácu v obciach a regiónoch, kde je vysoký podiel Rómov, alebo kde sa nachádzajú segregované rómske osady.

32.1.	Vzdelávacie programy zamerať na získavanie poznatkov z teórie sociálnej práce, riešenia konfliktných situácií, ďalej na nadobudnutie základných právnych vedomostí, vedomia a zodpovednosti za výchovu detí a potrebu ich vzdelávania.
32.2.	Zapracovať funkciu, resp. náplň terénneho sociálneho pracovníka pre prácu v rómskych komunitách do katalógu pracovných činností na účely odmeňovania.

Nositelia úloh:
Gestor: MŠ SR
Spolupráca: splnomocnenkyňa vlády SR pre rómske komunity, NÚP, MPSVR SR
Spôsob realizácie: programy, projekty, jednotlivé a systémové opatrenia

IV. pilier – Posilnenie politík rovnakých príležitostí
Opatrenie č. 33

Roky 2002 a 2003

	Vypracovať a postupne realizovať program vzdelávania žien v informačných technológiách s cieľom zvýšenia možností a foriem ich pracovného uplatnenia.

33.1.	V rámci regionálnych programov podpory zamestnanosti zohľadňovať špecifické podmienky vidieckych žien pri ich zaraďovaní do vzdelávacích aktivít v informačných technológiách v záujme zlepšenia ich zamestnateľnosti.
33.2.	Vypracovať program podpory zapojenia žien do informačných technológií v oblasti rozvoja malého a stredného podnikania s ohľadom na špecifiká v podnikaní žien.

Nositelia úloh:
Gestor: MŠ SR, samosprávne kraje
Spolupráca: MH SR, MPSVR SR, MP SR, MVRR SR, AZZZ SR, KOZ SR, SŽZ, SŽK, SOPK, SPPK, KÚ, NÚP
Spôsob realizácie: systémové opatrenia, programy, projekty

IV. pilier – Posilnenie politík rovnakých príležitostí
Opatrenie č. 34

	Vytvoriť efektívny systém celoživotného vzdelávania.

Rok 2002

34.1.	Zvýšiť záujem o celoživotné vzdelávanie nielen u nezamestnaných, ale aj nezamestnanosťou ohrozených a aj zamestnaných ľudí.
34.2.	Vytvoriť sieť inštitúcií celoživotného vzdelávania v nadväznosti na už existujúce a fungujúce školy a špecializované vzdelávanie zariadenia, atď.
34.3.	Podporovať vznik nových inštitúcií, napr. ľudových univerzít, centier dištančného a virtuálneho vzdelávania, miestnych centier vzdelávania.
34.4.	Prehĺbiť spoluprácu firiem, podnikov, živnostníkov s odbornými školami, aby sa celoživotné vzdelávanie realizovalo v nadväznosti na ich požiadavky a reagovalo na požiadavky trhu práce a aby zamestnávatelia nezostávali pasívni voči ďalšiemu vzdelávaniu svojich zamestnancov.
34.5.	Sledovaním aktuálnych potrieb spôsobilosti a zručnosti nevyhnutných pre uplatnenia sa na trhu práce zabezpečiť, aby inštitúcie celoživotného vzdelávania pružne reagovali na jeho požiadavky (napr. potreba počítačových a informačných znalostí, jazykových znalostí, ...).

Nositelia úloh:
Gestor: MŠ SR
Spolupráca: MH SR, MF SR, MPSVR SR, KÚ, samosprávne kraje, AZZZ SR, KOZ SR
Spôsob realizácie: projekty, koncepcia viaczdrojového financovania, monitoring, návrh právnych predpisov